stanford-oval/wikipedia huggingface dataset:
פסו אורוגוואי
שטרי כסף

בשנים 1995–1996, שטרות בערכים של, 5, 10, 20, 50, 100, 200, 500 פסו אורוגוואי (כל השטרות היו הגרסאות המעודכנות של שטרי 5,000, 10,000, 20,000, 50,000, 100,000, 200,000 ו-500,000 פסו הנואבוו בהתאמה. כמו כן הוצג באותו זמן שטר חדש של 5,000 פסו אורוגוואי.
בשנת 1999 הוצגו שטרות חדשים של 5 ו-10 פסו אורוגוואי. שטרות אלו הוחלפו בשנת 2003 למטבעות.
בשנת 2003 הוצגו שטרות חדשים של 2,000 פסו אורוגוואי.
סדרה חדשה של כלל השטרות הוצגה בשנים 2014–2015, זהה לשטרות הקודמים, אך ללא המילה האנכית "URUGUAY" בצד שמאל.
השטרות במחזור הם:
| ערך | תיאור> פני השטר | תיאור> גב השטר | תיאור> סימן מים | צבע בולט>  | צבע בולט>  | שנת הנפקה |
| --- | --- | --- | --- | --- | --- | --- |
| $20 | חואן זורילה דה סן מרטין – המשורר הלאומי של אורוגוואי | אגדת המולדת (La leyenda patria) – האפוס הלאומי של אורוגוואי | המספר 20 - עשרים וסימון מתכת -20 | ירוק |  | 2015 |
| $50 | חוסה פדרו ורלה (Varela) – מחנך, סוציולוג ופוליטקאי | מצבה לזכרו של חוסה פדרו ורלה | המספר 50 - חמישים וסימון מתכת -50 | ירוק |  | 2015 |
| $100 | אדוארדו פביני (Fabini) – מלחין ומוזיקאי | האל פאן (PAN) | המספר 100 -מאה וסימון מתכת -100 | ורוד |  | 2015 |
| $200 | פדרו פיגרי (Figari) – צייר, סופר ופוליטקאי | היצירה ריקוד עתיק – "Baile Antiguo" | המספר 200 - מאתיים וסימון מתכת -200 | סגול |  | 2015 |
| $500 | אלפרדו וסקז אצ'יודו (Acevedo) – נשיא האוניברסיטה | אוניברסיטת הרפובליקה – מונטוידאו | המספר 500 -חמש מאות וסימון מתכת -500 | כחול |  | 2014 |
| $1,000 | חואנה דה איברבוררו (Ibarbourou) – משוררת | כיכר איברבוררו וספרים | המספר 1,000 – אלף וסימון מתכת – 1000 | ירוק |  | 2015 |
| $2,000 | דמסו אנטוניו לרנייגה (Larrañaga) – כומר, בוטניקאי ומייסד הספרייה | הספרייה הלאומית – מונטוידאו | המספר 2,000 – אלפיים וסימון מתכת – 2000 | צהוב |  | 2015 |
המטבע הדיגיטלי של הבנק המרכזי

אורוגוואי יחד עם שוודיה, בולטות בשלב המתקדם של עבודתן להפעלת מטבע דיגיטלי בהנפקת בנק מרכזי ( CBDC ). זהו מטבע אשר מונפק על ידי הבנק מרכזי ובאורוגוואי הוא נקרא e-peso, וככזה משקף את התחייבות הבנק המרכזי למחזיק המטבע. המטבע הדיגיטלי בעל מאפיינים זהים למטבע פיאט רגיל (מטבע של אמון שאינו מגובה בסחורה), עם מספר סידורי וכמות נשלטת ומדויקת בשוק, רק שהייצוג של המטבע הוא דיגיטלי ואחזקתו אפשרית באמצעות ארנק דיגיטלי.
שערי חליפין

| שער חליפין נוכחי עבור UYU |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
מדינות נוספות המשתמשות בפסו

הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות:
| מדינה |  | שם המטבע | סמל מטבע | קוד ISO 4217 |
| --- | --- | --- | --- | --- |
| ארגנטינה | ארגנטינה | פסו ארגנטינאי | $ | ARS |
| צ'ילה | צ'ילה | פסו צ'יליאני | $ | CLP |
| קולומביה | קולומביה | פסו קולומביאני | $ | COP |
| הרפובליקה הדומיניקנית | הרפובליקה הדומיניקנית | פסו דומניקני | $ | DOP |
| מקסיקו | מקסיקו | פסו מקסיקני | $ | MXN |
| קובה | קובה | פסו קובני | $ | CUP |
| הפיליפינים | הפיליפינים | פסו פיליפיני | ₱ | PHP |
הערות שוליים

↑  Editorial Style Guide 2020, World Bank Group, appendix D pp.134–139
פונקציית קאפא

פונקציית קאפא (Kappa Function) היא חלק מקבוצת פונקציות השוואה המשמשות, בין היתר בתורת הבקרה לבדיקת היציבות של מערכות לא-אוטונומיות (בטופולוגיה מערכות אלה מייצגות פונקציות דינמיות על מרחב חלק, שמקומית מהווה מרחב מכפלה, אך גלובלית יכול להיות בעל מבנה טופולוגי שונה (Fiber bundle). הן משמשות בנוסף למידול נתונים.
קיימת בהן שימוש נרחב גם בפיזיקה. מערכות חלקיקים קלאסיות נמצאות בשיווי משקל תרמי כאשר פונקציית החלוקה המתארת את וקטור המהירות שלהן מתייצבת לפי התפלגות מקסוול-בולצמן. מנגד, מערכות חלקיקים ללא אינטראקציה בניהם מאופיינות בהתנהגות לא מקסווליאנית, המתוארת בדרך כלל על ידי פונקציות התפלגות קאפא (או: פונקציית החלוקה קאפא). פונקציות אלה משמשות כיום בעיקר בחקר החלל ובתיאור פלזמות חלל.
הגדרה מתמטית

פונקציות קאפא שייכות למשפחה הבאה:
הגדרה: פונקציה רציפה  f:[0,a)\rightarrow [0,\infty ) שייכת למחלקה  K אם:
הפונקציה עולה ממש
היא מקיימת  f(0)=0
זו למעשה הגדרת הנורמה פרט לאי-שוויון המשולש.
הגדרה: פונקציה רציפה  f:[0,a)\rightarrow [0,\infty ) שייכת למחלקה  K_{\infty } אם:
היא שייכת למחלקה  K
היא מקיימת  a=\infty
מתקיים  \lim _{n\to \infty }f(n)=\infty
פונקציה ממחלקה  K_{\infty } חסומה.
המקור הסטטיסטי של התפלגות קאפא

הבנת המקור הסטטיסטי של התפלגות קאפא היא אבן יסוד בהתפתחויות ויישומים עיוניים הכוללים בין היתר את:
המשמעות הפיזיקלית של טמפרטורה, לחץ תרמי ופרמטרים תרמודינמיים אחרים
המשמעות הפיזיקלית של אינדקס קאפא וקשרו לדרגות החופש והמתאם ביניהם
משוואת סאקר-טטרוד עבור התפלגויות קאפא
תיאור רב חלקיקי של התפלגויות קאפא
התפלגות הקאפא של המילטוניאן עם פוטנציאל רדיאלי או זוויתי שונה מאפס
הצורך בהגדרת אינדקס קאפא נובע מניסיון לתאר את המצב הפיזיקלי בו נמצאות בין היתר פלזמות חלל. היה ידוע כי שיווי משקל תרמי הוא מצב עמיד מסוים בו זרימת חום יציבה. מערכות בשיווי משקל תרמי כזה מאופיינות על ידי 2 מאפיינים סטטיסטיים: (1) מהירות החלקיקים שלהם מתוארות על ידי פונקציות התפלגות סטציונריות, (2) הפונקציות הסטציונריות הללו הן פונקציות התפלגות מקסוול. בהתבוננות על פלזמות חלל נראה כי הן נמצאות במצב עמיד אבל התפלגות מקסוול הקלאסית כמעט ולא קיימת שם, כלומר הפלזמות מחוץ לשיווי משקל תרמי.
בסיס הפיתוח הוא הגדרת האקספוננט על פי אוילר (Euler):
e^{x}=\lim _{\kappa \to \infty }(1-{\tfrac {1}{\kappa }}x)^{-\kappa } ;  e^{-x}=\lim _{\kappa \to \infty }(1+{\tfrac {1}{\kappa }}x)^{-\kappa }
בסיס הפורמליזם של המכניקה הסטטיסטית מורכב מהאנטרופיה ופונקציית החלוקה הקנונית (תחת האילוצים של האנסמבל הקנוני). במכניקה הסטטיסטית של גיבס-בולצמן.
פונקציית החלוקה  Z={\sum _{\epsilon =1}e^{-{\tfrac {\epsilon }{k_{B}T}}}} נתונת על ידי אקספוננט האנרגיה על פי אוילר והאנטרופיה S על ידי פונקציית צפיפות ההסתברות p מהאקספוננט הנ"ל:
p_{\kappa =\infty }(\epsilon )={\tfrac {e^{-{\tfrac {\epsilon }{k_{B}T}}}}{\sum _{\epsilon =1}e^{-{\tfrac {\epsilon }{k_{B}T}}}}}=\lim _{\kappa \to \infty }{\biggl [}{\tfrac {{\biggl (}1+{\tfrac {1}{\kappa }}{\tfrac {\epsilon }{k_{B}T}}{\biggl )}^{-\kappa }}{\sum _{\epsilon =1}{\biggl (}1+{\tfrac {1}{\kappa }}{\tfrac {\epsilon }{k_{B}T}}{\biggl )}^{-\kappa }}}{\biggl ]} ;  S\equiv \sum _{p}p\ln(p)=\lim _{\kappa \rightarrow \infty }{\biggl [}\kappa {\biggl (}1-\sum _{p}p^{1+{\tfrac {1}{\kappa }}}{\biggl )}{\biggl ]}
ניתן להביע את אינדקס קאפא באמצעות q:  \kappa ={\tfrac {1}{q-1}}
המקור הסטטיסטי של התפלגות קאפא > המכניקה הסטטיסטית הלא אקסטנסיבית

מן הפיתוח למעלה התקבלה האנטרופיה והמכניקה הסטטיסטית הלא אקסטנסיבית של צאליס (על שם המפתח קונסטנטינו צאליס, פיזיקאי ממוצא יווני), שהיא הכללה של המכניקה הסטטיסטית של גיבס-בולצמן. ופונקציית ההתפלגות קאפא היא מסקנה שנבעה מתוך סטטיסטיקה זו. התפלגות בולצמן היא הגבול בו אינדקס קאפא הולך לאינסוף והאנטרופיה בגבול זה היא האנטרופיה הקלאסית במצב של שיווי משקל תרמי.
הרעיון העיקרי היה להכליל את משוואת האנטרופיה למשוואה של פרמטר יחיד, q, על הסתברות ההתפלגות. כאשר  -\infty <q<\infty
ומתקבלות מערכות חדשות המתוארות באמצעות פונקציית ההסתברות החדשה  P_{\kappa }={\tfrac {p_{\kappa }^{q}}{\sum _{\kappa =1}^{W}p_{\kappa }^{q}}} ואנטרופיה חדשה  S(\kappa )=\kappa {\biggl (}1-\sum _{\kappa =1}^{W}p_{\kappa }^{\tfrac {\kappa +1}{\kappa }}{\biggl )}
תחת הסטטיסטיקה של צאליס מתקבלת גרסה חדשה עבור האנרגיה הפנימית U:  U=\langle \epsilon \rangle =\sum _{\kappa =1}^{W}P_{\kappa }\epsilon _{\kappa }
מכאן נובע עיקרון מקסימום האנרגיה החופשית החדשה של גיבס (הכללה של האנרגיה החופשית של גיבס)
G(\{p_{\kappa }\}_{\kappa =1}^{W};q)=S(\{p_{\kappa }\}_{\kappa =1}^{W};q)+\lambda _{1}\sum _{\kappa =1}^{W}p_{\kappa }+\lambda _{2}\sum _{\kappa =1}^{W}P_{\kappa }(\{p_{\kappa '}\}_{\kappa '=1}^{W};q)\epsilon _{\kappa }
וכל המשך הפיתוח באופן זהה לפי המכניקה הסטטיסטית הרגילה.
האנטרופיה של צאליס

במכניקה הלא אקסטנסיבית, האנטרופיה היא פונקציונאל של התפלגות מהירות החלקיקים במערכות מחוץ לשיווי משקל תרמי. התפלגות קאפא מהווה את הפונקציה הספציפית עבורה נקבל את מקסימום האנטרופיה של צאליס (Tsallis entropy) ומוגדרת מחדש להיות הפונקיונאל של האנטרופיה הזו.
S(p({\vec {u}});q)=k_{B}\cdot (q-1)^{-1}{\biggl [}1-\int _{-\infty }^{\infty }p({\vec {u}})^{q}d{\vec {u}}{\biggl ]}
תחת ההגדרות:
d{\vec {u}} – מסת הזורם העובר דרך יחידת שטח אינפיניטסימלית ליחידת זמן (ספיקה) מממד  d_{\kappa }
d_{\kappa } – מספר דרגות החופש של האנרגיה הקינטית.
האנטרופיה של צאליס > פרדוקס היחידות

היחידות של צפיפות התפלגות המהירויות p הן הופכיות ליחידות של הספיקה, דבר שנובע מהדרישה לנירמול  1=\int _{-\infty }^{\infty }p({\vec {u}})d{\vec {u}}. נובע מכך כי  [p]=[u]^{-d_{\kappa }} ואילו מתוך משוואת האנטרופיה מתקבל כי  [p]=[u]^{-d_{\kappa }/{q}}. כלומר מתקבל כי האנטרופיה תלויה ביחידות המהירות.
המקור לבעיית היחידות נובע משימוש לא נכון של צפיפות ההסתברות כהסתברות חסרת ממדים פשוטה. הפתרון לפרדוקס מגיע מתוך התייחסות לסקאלת מהירות קטנה  \sigma _{u} שמאפיינת את המערכת, בה ניתן לקרב את צפיפות ההסתברות לערך קבוע, כך שהצפיפות בטווח הקטן  (u_{i},u_{i}+\sigma _{u})i:1,2,...,d_{\kappa } תירשם כ-  p({\vec {u}})\cdot \sigma _{u}^{d_{\kappa }}. והוגדר מחדש  1=\int _{-\infty }^{\infty }p({\vec {u}})\cdot \sigma _{u}^{d_{\kappa }}d\Omega  כאשר  d\Omega \equiv {\dfrac {d{\vec {u}}}{\sigma _{u}^{d_{\kappa }}}}={\tfrac {du_{1}}{\sigma _{u}}}{\tfrac {du_{2}}{\sigma _{u}}}\cdot \cdot \cdot {\tfrac {du_{d_{\kappa }}}{\sigma _{u}}}.  \sigma _{r}\approx b או  \sigma _{r}\approx \lambda _{D} ;  \sigma _{u}\approx h/(m\sigma _{r})
תחת ההגדרות:
\sigma _{r} – סקאלת אורך של המערכת. באופן כללי,  b<\sigma _{r}<\lambda _{D}
\lambda _{D} – אורך דביי, כאשר תחומי דבאי מלאים בחלקיקים קשורים
b – המרחק בין החלקיקים כאשר אין ביניהם אינטראקציה.
דוגמאות לשימוש בהתפלגות קאפא

בהתבסס על פונקציית התפלגות קאפא הבאה : f_{i}^{\kappa }(r,v)={\tfrac {n_{i}}{2\pi (\kappa w_{i\kappa }^{2})^{3/2}}}{\tfrac {\Gamma (\kappa +1)}{\Gamma (\kappa -1/2)\Gamma (3/2)}}{\biggl (}1+{\tfrac {v^{2}}{\kappa w_{\kappa i}^{2}}}{\biggl )}^{-(\kappa +1)}
עבור אינדקס קאפא המינימלי והקריטי  \kappa _{c}=3/2, פונקציית ההתפלגות קורסת והטמפרטורה לא מוגדרת. כל אינדקס גדול מהערך הקריטי קובע את המדרון של ספקטרום האנרגיה עבור חלקיקים סופר-תרמיים (בעלי אנרגיה גדולה מזו הקשורה לישות דומה שנוצרת על ידי עירור תרמי) שיוצרים את הזנב של פונקציית ההתפלגות בתמונה.
| פרמטר | מקסוול | קאפא |
| --- | --- | --- |
| צפיפות המספר |  n(r)=n_{0}\exp {\biggl (}-{\frac {R(r)}{w^{2}}}{\biggl )} |  n(r)=n_{0}{\biggl (}1+{\frac {R(r)}{\kappa w^{2}}}{\biggl )}^{-\kappa +1/2} |
| טמפרטורה |  T(r)=T_{0} |  T(r)=T_{0}{\frac {\kappa }{\kappa -3/2}}{\biggl (}1+{\frac {R(r)}{\kappa w^{2}}}{\biggl )} |
| שטף הבריחה |  F(r)={\frac {n_{0}w(1+v_{e}^{2}/w^{2})}{2\pi ^{1/2}}}\exp {\bigl (}{-{\tfrac {v_{e}^{2}}{w^{2}}}}{\bigl )} |  F(r)={\frac {n_{0}A_{k}w(1+v_{e}^{2}/w^{2})}{4(\kappa -1)\kappa ^{1/2}[1+v_{e}^{2}/(\kappa w^{2})]^{\kappa }}} |
R(r) – האנרגיה הפוטנציאלית (מכילה את השפעות הכבידה, הכוח האלקטרוסטטי והצנטריפוגלי) התלויה במרחק הרדיאלי
w_{\kappa i}={\sqrt {(2\kappa -3)\kappa T_{i}/\kappa m_{i}}} – מהירות תרמית (מהירות החלקיקים בחומר במצב מסוים)
\kappa  – אינדקס קאפא
n_{i} – צפיפות המספר של החלקיקים
v_{e} – מהירות המילוט
A_{k}\equiv {\tfrac {\Gamma (\kappa +1)}{\Gamma (\kappa -1/2)\Gamma (3/2)}}
מתוך הביטויים לשטף הבריחה שמופיע בטבלה ניתן לומר כי בהתחשב בחלקיקים הנמלטים כרוח פלנטרית או כוכבית, התפלגות קאפא מניבה שטף גבוה יותר מאשר הביטוי המקסווליאני, מכיוון שיותר חלקיקים סופר-תרמיים מסוגלים לברוח. התופעה מכונה נידוף באור.
דוגמה נוספת היינה התפלגות קאפא עם אינדקס  2<\kappa <6 הנותנת התאמה נכונה בהתבוננות על נתוני לוויין עבור רוח השמש, המגנטוספירה וגיליון הפלזמה על כדור-הארץ, יריעות פלזמה (יריעות בתוך המגנטוספירה המכילות פלזמה צפופה וחמה מאוד עם שדה מגנטי חלש ליד קו המשווה השמימי), חגורות ואן אלן וכו'.
דוגמאות לשימוש בהתפלגות קאפא > פונקציית ההתפלגות קאפא ה-4 פרמטרית, K4D

באנגלית; four-parameter kappa distribution.
פונקציית ה-K4D היא הכללה מאוד גנרית שכוללת בתוכה מספר מקרים מיוחדים של התפלגויות הסתברות והמכלילה, בין היתר, את התפלגות הקאפא עם שלושה פרמטרים של P.W.
את פונקציית הקאפא הזו ניתן להתאים עם ארבעה פרמטרים לנתונים ניסיוניים או להשתמש בה כמקור לנתונים מלאכותיים במחקרי סימולציה, ובצירוף עם האינפורמציה של פישר ליצור מודלים, לדוגמה מקסימום שנתי של משקעים.
אף על פי שהיא הומצאה על מנת למדל נתונים הידרולוגיים ניתן ליישם אותה במגוון רחב של תחומים הנעים בין אקטואריה, כלכלה, רפואה ותאוריית ערך הקיצון.
דוגמאות לשימוש בהתפלגות קאפא > פונקציית ההתפלגות קאפא ה-4 פרמטרית, K4D > פיתוח וקשר בין K4D לאינפורמציה של פישר

פונקציית צפיפות ההסתברות של K4D מוגדרת עבור  \alpha >0,-\infty <x<\infty  לפי:
f(x)=\alpha ^{-1}{\begin{cases}[1-\kappa y]^{(1/\kappa )-1}[F(x)]^{1-h}&{\text{if }}\kappa \neq 0,h\neq 0\\{}[1-\kappa y]^{(1/\kappa )-1}F(x)&{\text{if }}\kappa \neq 0,h=0\\\exp(-y)[F(x)]^{1-h}&{\text{if }}\kappa =0,h\neq 0\\\exp(-y)F(x)&{\text{if }}\kappa =0,h=0\end{cases}}
כאשר  y=(x-\xi )/\alpha  וכאשר  F(x)=\{1-h[1-\kappa (x-\xi )/\alpha ]^{1/\kappa }\}^{1/h} עבור  \kappa \neq 0,h\neq 0 והמקרה הפרטי של  \kappa =0,h=0 כלולים באופן עקיף כגבול הרציף של  F(x).
\xi  - פרמטר מיקום
\alpha  - פרמטר סולם ( scale parameter)
\kappa  - פרמטר צורה (פרמטר שאינו פרמטר מיקום או סולם)
עבור נתוני תצפית  {\bar {x}}=(x_{1},x_{2},...,x_{n}) תחת הנחה כי  \kappa \neq 0,h\neq 0 ניתן להגדיל את פונקציית הנראות הלוגריתמית השלילית עבור  \theta =(\xi ,\alpha ,h,\kappa ) כך:
\lambda =-\log L(\theta |{\bar {x}})=n\ln \alpha +{\tfrac {\kappa -1}{\kappa }}\sum _{i=1}^{n}\displaystyle \ln[1-\kappa (x_{i}-\xi )/\alpha ]+{\tfrac {h-1}{h}}\sum _{i=1}^{n}\displaystyle \ln[F(x_{i})]^{h} מכאן מטריצת האינפורמציה של פישר מתקבלת על ידי סכימה מ־i=1 ועד ל-n עבור כל אלמנט של מטריצת ההסיאן של  l=-lnf(x) לפי  \theta .
ראו גם

תורת הבקרה
פיזיקה סטטיסטית
אנרגיה חופשית של גיבס
התפלגות מקסוול-בולצמן
האינפורמציה של פישר
הערות שוליים

↑  G. Livadiotis, George Livadiotis (ע), Chapter 1 - Statistical Background of Kappa Distributions: Connection With Nonextensive Statistical Mechanics, Kappa Distributions, Elsevier, 2017, עמ' 3-23
↑  G. Livadiotis, George Livadiotis (ע), Chapter 2 - Entropy Associated With Kappa Distributions, Kappa Distributions, Elsevier, 2017, עמ' 65-75
↑  Pierrard, Viviane & Lazar, Marian, Kappa Distributions: Theory and Applications in Space Plasmas, Solar Physics. 267, 2010
↑  J. R. M. Hosking, The four-parameter kappa distribution, IBM Journal of Research and Development 38, 1994-05, עמ' 251–258 doi: 10.1147/rd.383.0251
↑  Jeong-Soo Park, Tae Yoon Kim, Fisher information matrix for a four-parameter kappa distribution, Statistics & Probability Letters 77, 2007-07-15, עמ' 1459–1466 doi: 10.1016/j.spl.2007.03.002
פילומנוס

| --- | --- |
אין תמונה חופשית
 לידה:  15 באוקטובר 1913 אורונטה, קפריסין
 נרצח:  29 בנובמבר 1979 (בגיל 66) שכם
 קדוש עבור:  הכנסייה היוונית-אורתודוקסית, הכנסייה הרוסית הפרבוסלבית
 מקום פולחן עיקרי:  מנזר באר יעקב, שכם
 חג:  29 בדצמבר (בלוח השנה היוליאני  16 בנובמבר בלוח השנה הגרגוריאני)
 
המרטיר פילומנוס (סופוקלס הסאפיס) מבאר יעקב (ביוונית גם Φιλούμενος Χασάπης; Φιλούμενος ο Κύπριος; או Φιλούμενος Ορουντιώτης;‏ 15 באוקטובר 1913 – 29 בנובמבר 1979) היה נזיר וארכימנדריט במנזר באר יעקב בשכם, אשר נרצח על ידי יהודי לוקה בנפשו בשם אשר רבי ב-29 בנובמבר 1979. ב-2009, שלושים שנה לאחר הרצח, הועלה פילומנוס למדרגת קדוש על ידי הפטריארכיה היוונית-אורתודוקסית של ירושלים. יום חגו נקבע כ-29 בנובמבר בלוח השנה היוליאני (16 בנובמבר בלוח השנה הגרגוריאני) ומקום פולחנו במנזר באר יעקב בשכם.
ביוגרפיה

נולד בשם סופוקלס הסאפיס בכפר אורונטה במרכז קפריסין. בגיל 14 עזב את ביתו יחד עם אחיו, אלפידיוס, למנזר סטרובוני, שם שהו שש שנים לפני שהמשיכו לארץ ישראל. פילומנוס הוכשר לכמורה והוסמך על ידי הפטריארכיה היוונית-אורתודוקסית של ירושלים ככומר וכארכימנדריט. ב-1979 מונה לאחראי על מנזר באר יעקב בשכם.
פילומנוס היה דובר יוונית, אנגלית, ערבית ועברית.
ביוגרפיה > הרצח

אשר רבי, חוזר בתשובה מעורער בנפשו מתל אביב, הרבה לשוטט באזור ולבקר בבאר יעקב. באחד הימים טיפס על חומת המנזר וכשהבחין בפילומנוס זרק לעברו רימון יד. לאחר מכן, על מנת לוודא הריגה, רוצץ את גולגולתו בגרזן. לאחר מכן נמלט רבי מהמקום, כיוון ששבר את רגלו הובא על ידי נהג מונית ערבי לבית חולים תל השומר. לפני כן, באפריל, ידה רימון יד לעבר קבוצת צליינים במקום ופצע נזירה. גם אז הצליח להימלט להר גריזים, שם קרא בתורה במשך יומיים. רבי נתפס על ידי משטרת ישראל ב-1982 באשמת רצח הגינקולוג דוד קוגן והודה ברצח פילומנוס במהלך חקירתו. רבי תירץ את מעשיו בכך שפעל לפי "צו אלוהי" ונשלח לאשפוז בבית חולים פסיכיאטרי.
ביוגרפיה > פולחנו כקדוש

בשנת 2009, לרגל 30 שנה למותו, הועלה פילומנוס למעלת קדוש ומרטיר של הכנסייה היוונית אורתודוקסית. ב-5 במרץ 2010 הוכר כקדוש גם על ידי הסינוד של הכנסייה הרוסית הפרבוסלבית. פולחנו, המתרכז במתחם מנזר באר יעקב (וכן בכנסייה שבכפר הולדתו בקפריסין), מעלה על נס את מותו על מזבח ההתנגדות ללאומנות הציונית. לפי הנרטיב המקובל בכנסייה ומוצג בשלטים במתחם המנזר, קבוצת המתנחלים עינתה ורצחה את פילומנוס. זאת, על אף שלא הוכח כל קשר בין העימותים עם המתנחלים לבין הרצח. גולגולתו המנותצת מוצגת בכנסייה כשרידי קדושים. באופן יוצא דופן מוקירים גם מוסלמים מקומיים את הקדוש ועולים לרגל למנזר.
הערות שוליים

↑  יוסף ולטר, המשטרה חוקרת מחדש מעשי רצח בלתי ־ מפוענחים שבוצעו בגרזן, מעריב, 2 בדצמבר 1982
↑  איה אורנשטיין, הנאשם ברצח הכומר - להסתכלות פסיכיאטרית, מעריב, 17 בדצמבר 1982
↑  הודעת הקאנוניזציה(הקישור אינו פעיל, 17.11.2021)
↑  כתבה בגיליון "מעריב" 2.12.1982
↑  החלטות הסינוד הקדוש
↑  כתבה מאתר הכנסייה היוונית-אורתודוכסית, 2011. אוחזרה ב-2014
↑   Orthodox saint martyred by Zionist Jews Saint Philoumenos Palestine, סרטון  באתר יוטיוב
| --- | --- |
בקרת זהויות :  GND: 1054683093  NLG: 184155  VIAF: 309656621   WorldCat (עם VIAF): 309656621
פרגה RV

| --- | --- |

Praga RV
 מאפיינים כלליים
 יצרן:  Praga (אנ')
 שנות ייצור:  1935–1939
 הרכבה:  צ'כיה צ'כיה
 מודל קודם:  Praga RN 
 סיווג:  משאית צבאית
 מרכב:  הנעה 6x4
 אורך:  5,690 מ"מ
 רוחב:  2,000 מ"מ
 גובה:  2,500 מ"מ
 משקל:  3,810 ק"ג (ריק) (כושר הטענה מקסימלי - 2 טון)
 בסיס גלגלים:  3,560 מ"מ (תוספת 920 מ"מ)
 מפרט טכני
 מנוע:  6 צילינדרים, 3,468 סמ"ק המפיק 68 כ"ס, ב-2,600 סל"ד, יחס דחיסה 5.8:1 (מנוע קירור מים)
 הילוכים:  תמסורת ידנית - 4 מהירויות
 מהירות מרבית:  70 קמ"ש
 צריכת דלק:  35 ליטר ל-100 ק"מ  49 ליטר ל-100 ק"ג (בדגם שגורר נגרר)
 
פרגה RV (בצ'כית: Praga RV) היא משאית מתוצרת יצרנית המטוסים והרכב הצ'כית Praga (company) (אנ') אשר יוצרה בין השנים 1935–1939.
דגם ה"פרגה RV"  שימשה בעיקר להובלת מטענים צבאיים, כוח אדם, אמבולנסים וכלי נשק ארטילריים בצ'כוסלובקיה, ובזמן מלחמת העולם השנייה בגרמניה ורומניה.  3,290 משאיות  היו מיועדים לשימוש בצ'כוסלובקיה, ואילו השאר יוצאו לאיראן, לפולין, לשוודיה, לשווייץ ולטורקיה.
בשנת 1938 59 משאיות מדגם "פרגה RV" שונו, כדי לשמש משאיות אלחוט וקשר, והיו קרויות: "Praga RVR".
במהלך האנשלוס עם סיפוח אוסטריה לגרמניה בשנת 1938, נפלו שלל לידי הגרמנים 700 משאיות מדגם "פרגה RV".
תצורות "פרגה RV"

ארגז מטען פתוח
ארגז מטען סגור על ידי "ברזנט"
דגם סגור לחלוטין (ראו תמונה)
אמבולנס
פרגה RV

יוצרו כ- 5,500 יחידות
הנעה 6x4
מנוע 6 צילינדרים
מטען - 2 טון
יכולת גרירה - 3 טון
שנוע 14 נוסעים - (בדגם סגור)
קוטר סיבוב - 7.5 מטרים
מצבר - 12 וולט
מכל דלק - 137 ליטר (122 ליטר+15 ליטר רזרבה]
טווח מכל דלק - 390 ק"מ (כביש סלול)
תמונות

פרגה RV
פרגה RV (צולם בהונגריה, בודפשט)
ראו גם

פרגה סופר פיקולו
פרגה גרנד
פרגה NDO
לקריאה נוספת

"פרגה RV"  - תמונות
הערות שוליים

↑  משאיות פרגה autogallery.org.ru/m/pragagr
↑  "פרגה RV" - מפרט autogallery.org.ru/m/pragarv
↑  "פרגה RV" בצבא הגרמני kfzderwehrmacht.de/Homepage_english/Motor_Vehicles/Czechoslovakia/Praga/Praga_RV
↑  "פרגה RV" - משאית צבאית pragaglobal.com/praga-rv
↑  "פרגה RV" German Military Vehicles of World War II: An Illustrated
↑  "פרגה RV" pmilona.cz/lang-en/mitko-1-35/1420-praga-rv
פנינה קליין

| --- | --- |

פנינה קליין, 2011
 לידה:  20 בנובמבר 1945 טרנוב, פולין
 פטירה:  27 בנובמבר 2014 (בגיל 69) גבעת שמואל, ישראל
 ענף מדעי:  פסיכולוגיה קלינית
 מקום מגורים:  ישראל
 מקום קבורה:  בית הקברות סגולה 
 פרסים והוקרה:  פרס ישראל
 
פנינה ש' קליין (20 בנובמבר 1945 — 27 בנובמבר 2014) הייתה פרופסור לפסיכולוגיה וכלת פרס ישראל לחקר החינוך לשנת 2011.
ביוגרפיה

נולדה בטרנוב שבפולין, לאחר תום מלחמת העולם השנייה, להורים ניצולי שואה, דב ורחל שטיבל. ב-1949, בהיותה תינוקת, עלתה המשפחה לישראל באוניית העולים "נגבה", והשתקעה בתל אביב. קליין סיימה את לימודי בית הספר התיכון בהצטיינות כבר בגיל 16, ולמדה לתואר ראשון בפסיכולוגיה וביולוגיה מאוניברסיטת תל אביב. היא מוסמכת בפסיכולוגיה קלינית מאוניברסיטה זו. במהלך לימודיה לתואר השני עבדה בשירות הפסיכולוגי החינוכי בתל אביב בשכונת התקווה, נחשפה לקשיים הרבים של ילדים בסיכון, והחלה להתעניין בפיתוח תוכניות להתערבות מוקדמת בקרב ילדים אלו.
קליין סיימה דוקטורט בחינוך באוניברסיטת רוצ'סטר בניו יורק ב-1974. מחקרה עסק בהשפעות תת תזונה בינקות על התפתחות כישורי למידה וחשיבה בבית הספר. בהמשך זכתה במלגת מחקר של קרן המוסד הלאומי לחינוך של ארצות הברית, וממצאי מחקרה הראו כי קיים פוטנציאל רב לשינוי בקרב ילדים עם קשיי קשב, זיכרון מיידי וקשיי שפה, שניתן לשפרו באמצעות תוכנית התערבות חינוכית קצרת מועד.
ב-1978 חזרה קליין לישראל והחלה ללמד ולחקור באוניברסיטת בר-אילן. קליין שימשה כפרופסור מן המניין בבית הספר לחינוך של אוניברסיטה זו, ראש התוכנית ללימודי התפתחות הילד ומנהלת מרכז בייקר לחקר ילדים עם קשיי התפתחות. קליין הייתה חברת המועצה להשכלה גבוהה מ-2002, ובעבר שימשה יושבת ראש הוועדה לחקר הגיל הרך של האקדמיה הלאומית הישראלית למדעים.
קליין נמנתה עם מדליקי המשואות בטקס יום העצמאות ה-60 למדינת ישראל, שנחגג בסימן ילדי ישראל. בשנת 2011 הוכרזה כזוכת פרס ישראל לחקר החינוך. קליין הייתה חברה בוועדת טרכטנברג.
התגוררה בגבעת שמואל. נפטרה ב-27 בנובמבר 2014, בגיל 69. הובאה למנוחות בבית העלמין "סגולה" בפתח תקווה. הותירה אחריה בעל, ד"ר אברהם קליין, גנטיקאי, ושלושה ילדים.
על שמה נקרא רחוב בגבעת שמואל.
ביוגרפיה > עבודתה

קליין פיתחה שיטות הערכה שונות ליחסי בוגרים וילדים, בפרט בקרב אנשי הוראה ובדבר השפעה אפשרית על מחוננים או על בעלי קשיי התפתחות. בין השאר, היא פיתחה את גישת MISC להתערבות תיווכית עבור הדמות המטפלת בילד בגיל מוקדם (Mediational Intervention for Sensitizing Caregivers - MISC).
על פי שיטת MISC, תוכנית הלימודים שנקבעת לילדים היא אישית ונבנית במיוחד על פי צרכיו של כל ילד; היא נקבעת בין השאר בהתאם לממצאי ניתוח שנעשה על צילום וידאו של אינטראקציות בין הילד להורה המטפל בו, כמותן ואיכותן (מעין תהליך של הערכה דיאדית). במחקריה נמצא כי שיפור יכולת התיווך של ההורה לילדו מגביר את ביצועיו הקוגניטיביים, החברתיים והרגשיים של הילד. ההדרכה להורה ניתנת באווירה מקבלת ומכילה, מתמקדת במרכיבים החיוביים שנצפו באינטראקציות, ומדגישה מרכיבים בלתי-מילוליים שבבסיס ההתקשרות (כגון קשר עין, חיוך, מבט) ושלושה מסרים מרכזיים מההורה לילד: "אני אוהב אותך" (מעביר מסר שמגביר הערכה עצמית), "אני איתך" (מסר של ביטחון) ו"כדאי לעשות את זה" (את המטלה / משימה העומדת בפני הילד כרגע). על פי קליין, ובהתבסס גם על תאוריית ההשתנות הקוגניטיבית של ראובן פוירשטיין, המרכיבים העיקריים באינטראקציה איכותית בין הורה או מורה לבין הילד, הם כוונה והדדיות, תיווך של משמעות, תיווך של משמעות רגשית, ויסות או ביקורת ההתנהגות, ותיווך של הרגשת יכולת (טרנסצנדנטיות) והרחבה.
מחקריה של קליין זכו לתמיכת ארגון יוניסף וארגון הבריאות העולמי. גישת MISC יושמה בפועל על ידי המכונים הלאומיים לבריאות למתן סיוע לימודי לילדים נשאי איידס ברחבי אפריקה, על ידי יוניסף בסרי לנקה, ועל ידי אוניברסיטאות שונות בנורווגיה, שוודיה אינדונזיה, אוגנדה ואתיופיה. בארצות הברית השיטה משמשת עבור מורים למוזיקה, ובמדינת דרום קרוליינה היא משמשת ללימוד ילדים עם הפרעת קשב וריכוז. בישראל היא מיושמת במרכזי טיפול בילדים של משרד הבריאות.
מספריה

ילד חכם יותר, 1986, הוצאת אוניברסיטת בר-אילן
תינוקות, טף, הורים ומטפלים: מחקרים בנושא התפתחות הילד בישראל (עריכה), 2000, אבן-יהודה: רכס
מה שרואים מכאן לא רואים משם: תינוקות ופעוטות במעונות יום בישראל (בשיתוף עם דבורה גבעון), 2001, אבן יהודה: רכס
הכושר לקשר (עריכה, בשיתוף עם סוזן לוינגר), 2002, קריית ביאליק: הוצאת "אח"
ממחקר לעשיה בחינוך לגיל הרך (עריכה, בשיתוף עם יעקב יבלון), 2008, ירושלים: האקדמיה הלאומית הישראלית למדעים
פרידות קטנות (בשיתוף עם רווית רוזנפלד-קרפט וצילי שוחט), 2008, אבן יהודה: רכס